stanford-oval/wikipedia huggingface dataset:
ตำบลหัวทะเล
ประวัติเทศบาล

เทศบาลตำบลหัวทะเล เป็นหน่วยงานปกครองส่วนท้องถิ่นที่ได้รับการจัดตั้งตามประกาศของกระทรวงมหาดไทย ลงวันที่ 19 มกราคม 2539 ซึ่งประกาศเป็นองค์การบริหารส่วนตำบลครั้งที่สอง ตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยประกาศให้เป็น อบต.ชั้น 5 (ซึ่งมีรายได้ตั้งแต่ 1-3 ล้านบาท) และต่อมาได้มีการประกาศ ของกระทรวงมหาดไทย เมื่อเดือนมีนาคม 2540 ให้เลื่อนฐานะเป็น อบต. ชั้น 2 (ซึ่งมีรายได้ตั้งแต่ 12-20 ล้านบาท) ปัจจุบันนี้ ได้ยกฐานะเป็นเทศบาลตำบลตามประกาศกระทรวงมหาดไทยเมื่อวันที่ 20 สิงหาคม 2547 (จัดตั้งพร้อมกับ เทศบาลตำบลหนองไผ่ล้อม)
ที่ตั้ง

ตำบลหัวทะเล ตั้งอยู่ทางทิศตะวันออกของอำเภอเมืองนครราชสีมา มีระยะทางห่างจากอำเภอเมืองนครราชสีมา ประมาณ 6 กิโลเมตร ตำบลหัวทะเล มีเนื้อที่โดยประมาณ 15.59 ตารางกิโลเมตร มีอาณาเขตติดต่อ ดังนี้
ทิศเหนือ 	 ติดต่อกับ ตำบลตลาด อำเภอเมืองนครราชสีมา
ทิศตะวันออก ติดต่อกับ ตำบลมะเริง อำเภอเมืองนครราชสีมา
ทิศใต้ 	 ติดต่อกับ ตำบลหนองบัวศาลา อำเภอเมืองนครราชสีมา
ทิศตะวันตก ติดต่อกับ ตำบลในเมือง และ ตำบลโพธิ์กลาง อำเภอเมืองนครราชสีมา
หมู่บ้านและชุมชน > หมู่บ้าน

เทศบาลตำบลหัวทะเลมีทั้งหมด 12 หมู่บ้าน ได้แก่
หมู่ที่ 1 	 บ้านหัวทะเล
หมู่ที่ 2 	 บ้านดอนขวาง
หมู่ที่ 3 	 บ้านโนนฝรั่ง
หมู่ที่ 4 	 (บ้านหนองสองห้อง บ.มรกตแลนด์ บ.ไพฑูรย์แลนด์,บ.สวนเรือนไม้,บ.วรการ 2)
หมู่ที่ 5 	 บ้านพะไล
หมู่ที่ 6 	 บ้านพะไล
หมู่ที่ 7 	 บ้านหัวถนน
หมู่ที่ 8 	 บ้านข่อยงาม
หมู่ที่ 9 	 บ้านท่ากระสังข์
หมู่ที่ 10 	 บ้านหนองสองห้องเหนือ
หมู่ที่ 11 	 (บ้านบุญนิมิต บ.อยู่สบาย,บ.วรการ 4,5,8,พาราไดซ์)
หมู่ที่ 12 	 บ้านทุ่งทะเลร่วมใจ
หมู่บ้านและชุมชน > ชุมชน

เทศบาลตำบลหัวทะเลมีทั้งหมด 17 ชุมชน ได้แก่
ชุมชนที่ 1 	 ชุมชนหัวทะเล
ชุมชนที่ 2 	 ชุมชนรุ่งอรุณ
ชุมชนที่ 3 	 ชุมชนบึงทะเล
ชุมชนที่ 4 	 ชุมชนดอนขวาง
ชุมชนที่ 5 	 ชุมชนบ้านหัวถนน
ชุมชนที่ 6 	 ชุมชนบ้านข่อยงาม
ชุมชนที่ 7 	 ชุมชนบ้านท่ากระสังข์
ชุมชนที่ 8 	 ชุมชนพะไลพัฒนา
ชุมชนที่ 9 	 ชุมชนพะไลสามัคคี
ชุมชนที่ 10 	 ชุมชนจตุรมิตร
ชุมชนที่ 11 	 ชุมชนวรการ 4,5
ชุมชนที่ 12 	 ชุมชนบุญนิมิต
ชุมชนที่ 13 	 ชุมชนสองห้องลมเย็นสามัคคี
ชุมชนที่ 14 	 ชุมชนราชดำริ
ชุมชนที่ 15 	 ชุมชนหนองสองห้องเหนือ
ชุมชนที่ 16 	 ชุมชนโนนฝรั่ง
ชุมชนที่ 17 	 ชุมชนทุ่งทะเลร่วมใจ
สถานศึกษา

มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา
สถานศึกษา > สถานศึกษา

สถานศึกษาสังกัดสำนักงานคณะกรรมการการศึกษาขั้นพื้นฐาน จำนวน 4 แห่ง
ระดับประถมศึกษา จำนวน 2 แห่ง
ระดับมัธยมศึกษา จำนวน 2 แห่ง คือ โรงเรียนบุญวัฒนา (โรงเรียนสหศึกษาประจำจังหวัด)
สถานศึกษา > เอกชน

โรงเรียนมารีย์รักษ์ (อนุบาล-ประถมปีที่ 6)
วัด

วัดในเขตเทศบาลตำบลหัวทะเล ทั้งหมด 5 แห่ง ดังนี้
วัดป่าศรัทธารวม
วัดดอนขวาง
วัดตะคองเก่า
วัดพะไล
วัดหนองสองห้อง
ปาริชาติ ชาลีเครือ

| ปาริชาติ ชาลีเครือป> ช., ป.ม..ข้อมูลส่วนบุคคล |
| --- | --- |
เกิด: 11 มิถุนายน พ.ศ. 2499 (68 ปี)
พรรคการเมือง: รักษ์ผืนป่าประเทศไทย (2561–2562)

ปาริชาติ ชาลีเครือ (เกิด 11 มิถุนายน พ.ศ. 2499) อดีตสมาชิกสภาผู้แทนราษฎรจังหวัดชัยภูมิ ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน และสังกัดพรรครักษ์ผืนป่าประเทศไทย
ประวัติ

ปาริชาติ เกิดเมื่อวันที่ 11 มิถุนายน พ.ศ. 2499 เป็นบุตรของนายเริง นางคำ ชาลีเครือ มีพี่น้อง 9 คน หนึ่งในนั้นคือ นายสุชน ชาลีเครือ อดีตประธานวุฒิสภา
สำเร็จการศึกษาในระดับมัธยมศึกษา จากโรงเรียนจันทร์หุ่นบำเพ็ญ เขตห้วยขวาง สำเร็จการศึกษานิติศาสตรบัณฑิต จากมหาวิทยาลัยรามคำแหง และพัฒนศาสตรมหาบัณฑิต สาขาการจัดการภาครัฐและเอกชน สถาบันบัณฑิตพัฒนบริหารศาสตร์ สถานะโสด
งานการเมือง

ปาริชาติ ลงสมัครรับเลือกตั้งสมาชิกสภาผู้แทนราษฎรมาหลายสมัย แต่ไม่ได้รับการเลือกตั้ง อาทิ พ.ศ. 2544 ลงสมัครในสังกัดพรรคไทยรักไทย พ่ายให้กับวุฒิชัย สงวนวงศ์ชัย จากพรรคชาติพัฒนา กระทั่งปี พ.ศ. 2550 ลงสมัครในนามพรรคพลังประชาชน และได้รับการเลือกตั้งเป็นครั้งแรก และ พ.ศ. 2554 สังกัดพรรคเพื่อไทย ได้รับการเลือกตั้งเป็นครั้งที่ 2
นอกจากนี้ นับตั้งแต่ปี พ.ศ. 2531 นางสาวปาริชาติยังเคยเป็นที่ปรึกษารัฐมนตรีหลายกระทรวง เช่น กระทรวงมหาดไทย (วัฒนา อัศวเหม) กระทรวงอุตสาหกรรม (ไพฑูรย์ แก้วทอง)
ในปี พ.ศ. 2561 จึงย้ายมาสังกัดพรรครักษ์ผืนป่าประเทศไทย และรับตำแหน่งรองหัวหน้าพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในสังกัดพรรครักษ์ผืนป่าประเทศไทย แต่ไม่ได้รับการเลือกตั้ง หลังจากนั้นเธอจึงลาออกจากพรรครักษ์ผืนป่าประเทศไทย และรับตำแหน่งรองนายกองค์การบริหารส่วนจังหวัดชัยภูมิ ก่อนจะลงสมัครรับเลือกตั้งเป็นนายก อบจ.ชัยภูมิ แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

ปาริชาติ ชาลีเครือ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดชัยภูมิ สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นางสาวปาริชาติ ชาลีเครือ เก็บถาวร 2018-06-26 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนางสาวปาริชาติ ชาลีเครือ[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางสาวปาริชาติ ชาลีเครือ), ศูนย์ข้อมูลนักการเมืองไทย
เทศบาลตำบลเขาพระ (จังหวัดนครศรีธรรมราช)

| เทศบาลตำบลเขาพระ |
| --- | --- |
เทศบาลตำบล
   ตรา
คำขวัญ: เขาพระ ศูนย์รวมวัฒนธรรมสังคมพัฒนา ถิ่น (เมือง) น่าอยู่ คู่คุณธรรม
ประเทศ:  ไทย
จังหวัด: นครศรีธรรมราช
อำเภอ: พิปูน
การปกครอง
 • นายกเทศมนตรี: ชวลิต สิทธิฤทธิ์
พื้นที่
 • ทั้งหมด: 171 ตร.กม. (66 ตร.ไมล์)
ประชากร
 • ทั้งหมด: 8,176 คน
 • ความหนาแน่น: 47.83 คน/ตร.กม. (123.9 คน/ตร.ไมล์)
รหัส อปท.: 05800502
ที่อยู่ สำนักงาน: สำนักงานเทศบาลตำบลเขาพระ ตำบลเขาพระ อำเภอพิปูน จังหวัดนครศรีธรรมราช 80270
โทรศัพท์: 0 7537 2211
เว็บไซต์: www.khaopracity.go.th
 ส่วนหนึ่งของสารานุกรมประเทศไทย
เทศบาลตำบลเขาพระ  มีพื้นที่ครอบคลุมตำบลเขาพระทุกหมู่บ้านจำนวน 12 หมู่บ้าน มีเนื้อที่ประมาณ 171 ตร.กม. ประชากรประมาณ 8,179 คน 3,189 ครัวเรือน ตั้งอยู่ที่ทิศตะวันตกของจังหวัดนครศรีธรรมราช ห่างจากอำเภอเมืองประมาณ 90 กม.
ประวัติ

เทศบาลตำบลเขาพระ อำเภอพิปูน จังหวัดนครศรีธรรมราช จัดตั้งขึ้นตามประกาศกระทรวงมหาดไทย เรื่อง การจัดตั้งองค์การบริหารส่วนตำบลเขาพระ อำเภอพิปูน จังหวัดนครศรีธรรมราช เป็นเทศบาลตำบลเขาพระ ลงวันที่ 15 กรกฎาคม พ.ศ. 2551 มีผลตั้งแต่วันที่ 25 กรกฎาคม พ.ศ. 2551
ภูมิศาสตร์

เทศบาลตำบลเขาพระ ตั้งอยู่ทางทิศตะวันตกขอตัวเมืองนครศรีธรรมราช
ทิศเหนือ ติดต่อ ตำบลกรุงชิง ตำบลนพพิตำ อำเภอนพพิตำ
ทิศใต้ ติดต่อ ตำบลยางค้อม ตำบลกะทูน ตำบลควนกลาง อำเภอพิปูน
ทิศตะวันออก ติดต่อ ตำบลนาเหรง อำเภอนบพิตำ ตำบลทอนหงส์อำเภอพรหมคีรีและตำบลพิปูน อำเภอพิปูน
ทิศตะวันตก ติดต่อ ตำบลกะทูน อำเภอพิปูน
ภูมิศาสตร์ > ภูมิประเทศ เขตเขาพระ

เทศบาลตำบลเขาพระมีเนื้อที่ประมาณ 171 ตารางกิโลเมตร สภาพทั่วไปเป็นที่ราบตามแนวสองฝั่งลำคลองดินแดง ซึ่งไหลผ่านตำบลเขาพระและพื้นที่บางส่วนมีลักษณะเป็นภูเขาตลอดแนวของตำบล จากลักษณะของพื้นที่ประกอบด้วยภูเขาซับซ้อนนี้ ทำให้เกิดความอุดมสมบูรณ์ทางธรรมชาติ เป็นแหล่งกำเนิดของลำคลองหลายสายและเป็นแหล่งน้ำธรรมชาติในตำบลเขาพระ ภูมิอากาศมี 2 ฤดู คือ ฤดูร้อนและฤดูฝน สภาพดินส่วนใหญ่เหมาะแก่การเพาะปลูก ทำสวนผลไม้
การแบ่งเขตการปกครอง

เทศบาลตำบลเขาพระแบ่งเขตการปกครองประกอบด้วย 37 ชุมชน ดังนี้
| --- | --- |
 ชุมชนสันติสุข  ชุมชนบ้านหน้าเขา  ชุมชนโคกทราย  ชุมชนบ้านบ่อน้ำร้อน  ชุมชนบ้านหนองบัว  ชุมชนบ้านบัวขาว  ชุมชนคนรักพ่อหลวง ๑  ชุมชนคนรักพ่อหลวง ๒  ชุมชนบ้านเหนือคลองโสน  ชุมชนบ้านห้วยคุณ  ชุมชนบ้านห้วยโก  ชุมชนบ้านหนองไทร  ชุมชนบ้านปากระแนะ  ชุมชนบ้านหนองหัวควาย  ชุมชนบ้านนาตลิ่งซองเหนือ  ชุมชนบ้านนาตลิ่งซองใต้  ชุมชนบ้านห้วยปน  ชุมชนบ้านในไร่  ชุมชนบ้านใสเขือ:  ชุมชนบ้านห้วยใหม่  ชุมชนบ้านห้วยหมาก  ชุมชนบ้านห้วยตอ  ชุมชนบ้านห้วยแห้ง  ชุมชนบ้านห้วยโกเหนือ  ชุมชนบ้านห้วยต้นเรียน  ชุมชนบ้านห้วยท้อน  ชุมชนเหนือคลอง  ชุมชนพอเพียง  ชุมชนอยู่ดีกินดี  ชุมชนมิตรสัมพันธ์  ชุมชนเพื่อนช่วยเพื่อน  ชุมชนร่วมใจ  ชุมชนมิตรไมตรี  ชุมชนสามัคคี  ชุมชนบ้านหูเขื่อน  ชุมชนบ้านเขาโพธิ์  ชุมชนบ้านห้วยค่างนอน
วัด โบสถ์ โบราณสถาน

วัดมัชฌิมาวาส
วัดทองทำนุ (หน้าเขา)
วัดห้วยตรีด (ห้วยโก)
ที่พักสงฆ์ห้วยโกเหนือ
สถาบันการศึกษา

โรงเรียนพิปูนสังฆรักษ์ประชาอุทิศ
โรงเรียนจุฬาภรณ์พิชญาคาร
โรงเรียนวัดหน้าเขา
โรงเรียนบ้านปากระแนะ
โรงเรียนวัดในไร่
ศูนย์พัฒนาเด็กเล็กบ้านทุ่งร่อน
ศูนย์พัฒนาเด็กเล็กบ้านจุฬาภรณ์พัฒนา 2
สถานที่ท่องเที่ยวที่น่าสนใจ

พระพุทธสิหิงค์คีรีศรีธาตุ บนยอดภูเขา (ชายเขา) เขตตำบลเขาพระ นครศรีธรรมราช,ประเทศไทย
อ่างเก็บน้ำคลองดินแดง
บ่อน้ำร้อนธรรมชาติ
น้ำตกหนานต้นไทร
น้ำตกห้วยยาง
ประเพณีสำคัญทางศาสนา

*ประเพณีทำบุญเชิงภูเขาพระ (วัน แรม 15 ค่ำ เดือน 4) เก็บถาวร 2013-08-12 ที่ เวย์แบ็กแมชชีน
ประเพณีชักพระบกเดือน 5 และ งานนมัสการแห่ผ้าห่มฐานชุกชีพระพระพุทธสิหิงค์มิ่งมงคล (วัน แรม 1 ค่ำ เดือน 5)
*ประเพณีบุญสารทเดือนสิบ (วัน แรม 15 ค่ำ เดือน 10) เก็บถาวร 2013-08-13 ที่ เวย์แบ็กแมชชีน
*ประเพณีตักบาตรเทโว (วัน แรม 1 ค่ำ เดือน 11 หรือหลังวันออกพรรษา) เก็บถาวร 2013-08-13 ที่ เวย์แบ็กแมชชีน
หนึ่งฤทัย สระทองเวียน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  หนึ่งฤทัย สระทองเวียน
วันเกิด:  1 มกราคม พ.ศ. 2515 (52 ปี)
สถานที่เกิด:  จังหวัดนครปฐม ประเทศไทย
ตำแหน่ง:  หัวหน้าผู้ฝึกสอน
สโมสรอาชีพ*
| ปี |  ทีม |  ลงเล่น |  (ประตู) |
| 2535–2544 |  ตำรวจ |   |   |
จัดการทีม
2552:  วิทยาลัยบัณฑิตเอเชีย
2556:  ไทย (หญิง) (ผู้ช่วยผู้ฝึกสอน)
2557–2562:  ไทย (หญิง)
2562:  ราชบุรี มิตรผล
2563–2564:  บีจี บัณฑิต เอเชีย
2564–2566:  ไทย (ชาย) (ผู้ช่วยผู้ฝึกสอน)
2567–:  ไทย (หญิง) (รักษาการ)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
หนึ่งฤทัย สระทองเวียน หรือ โค้ชหนึ่ง (เกิด 1 มกราคม พ.ศ. 2515) เป็นผู้ฝึกสอนกีฬาฟุตบอลชาวไทย หนึ่งฤทัยเคยสร้างประวัติศาสตร์เป็นผู้หญิงคนแรกที่ทำหน้าที่หัวหน้าผู้ฝึกสอนในไทยลีกให้กับราชบุรี มิตรผล ในไทยลีก ปัจจุบันเป็นรักษาการหัวหน้าผู้ฝึกสอนให้กับฟุตบอลหญิงทีมชาติไทย
หนึ่งฤทัย เคยเป็นหัวหน้าผู้ฝึกสอนฟุตบอลหญิงทีมชาติไทย ผู้ได้รับการจารึกในประวัติศาสตร์ฟุตบอลในประเทศไทย ในฐานะผู้ฝึกสอนฟุตบอลหญิงทีมชาติไทย ซึ่งเป็นผู้หญิงคนแรกที่ทำหน้าที่ดังกล่าว
นอกจากนี้ เธอได้รับการกล่าวว่าเป็นอดีตนักฟุตบอลกองหน้าหมายเลขหนึ่งของฟุตบอลหญิงทีมชาติไทย รวมถึงเป็นผู้สร้างนักฟุตบอลหญิงที่เข้าร่วมติดทีมชาติไว้เป็นจำนวนมาก
ประวัติ

หนึ่งฤทัย สำเร็จการศึกษาระดับมัธยมต้นจากโรงเรียนกำแพงแสนวิทยา และระดับมัธยมปลายจากโรงเรียนพระปฐมวิทยาลัย สำเร็จการศึกษาในระดับปริญญาตรีจากคณะศึกษาศาสตร์ มหาวิทยาลัยเกษตรศาสตร์ และระดับปริญญาโทจากคณะวิทยาศาสตร์การกีฬา มหาวิทยาลัยเกษตรศาสตร์ โดยเธอได้เป็นนักกีฬาฮอกกี้หญิงทีมชาติไทยเมื่อครั้งที่ศึกษาอยู่มหาวิทยาลัยดังกล่าว ก่อนที่จะได้รับการทาบทามจากชาญวิทย์ ผลชีวิน ให้เข้าร่วมทีมฟุตบอลหญิงทีมชาติไทยในเวลาต่อมา
ด้านผลงานการฝึกสอน หนึ่งฤทัยได้รับการยกย่องว่าเป็นผู้ฝึกสอนฟุตบอลที่มีฝีมือ โดยเธอเคยทำการฝึกสอนทีมวิทยาลัยบัณฑิตเอเชียซึ่งสามารถคว้าแชมป์ในหลายรายการ รวมถึงเคยเป็นผู้ฝึกสอนฟุตบอลเยาวชนระดับทีมชาติไทยมาแล้วเช่นกัน
เดือนมกราคม พ.ศ. 2552 หนึ่งฤทัยได้ทำหน้าที่เป็นผู้ฝึกสอนให้แก่ทีมฟุตบอลหญิงของวิทยาลัยบัณฑิตเอเชีย ในการแข่งขันกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง ส่วนในเดือนธันวาคม พ.ศ. 2556 หนึ่งฤทัยได้รับมอบหมายจากนวลพรรณ ล่ำซำ ให้ทำหน้าที่เป็นผู้ช่วยผู้ฝึกสอนฟุตบอลหญิงทีมชาติไทย เมื่อครั้งที่จตุพร ประมลบาล ทำหน้าที่เป็นผู้ฝึกสอน
ปี พ.ศ. 2557 หนึ่งฤทัย ได้รับการแต่งตั้งเป็นหัวหน้าผู้ฝึกสอนฟุตบอลหญิงทีมชาติไทยแทนจตุพร ประมลบาล ที่ได้ประกาศลาออกในปีดังกล่าว
เดือนมีนาคม พ.ศ. 2557 หนึ่งฤทัยได้ทำหน้าที่หัวหน้าทีมผู้ฝึกสอน นำทีมฟุตบอลหญิงทีมชาติไทยเดินทางเข้าแข่งขันฟุตบอลที่จังหวัดต่าง ๆ ในภาคตะวันออกเฉียงเหนือของไทย และในเดือนพฤษภาคมของปีเดียวกัน เธอได้ทำหน้าที่เป็นหัวหน้าผู้ฝึกสอนฟุตบอลหญิงทีมชาติไทย ในการแข่งขันฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยเป็นผู้หญิงเพียงคนเดียว ที่ทำหน้าที่หัวหน้าผู้ฝึกสอนฟุตบอลทีมชาติของรายการนี้ เพื่อชิงสิทธิ์เข้าแข่งขันฟุตบอลโลกหญิง 2015 ที่ประเทศแคนาดา
เดือนมิถุนายน พ.ศ. 2557 เธอได้ทำหน้าที่เป็นหัวหน้าผู้ฝึกสอนฟุตบอลหญิงทีมชาติไทยรุ่นอายุไม่เกิน 14 ปี ในการแข่งขัน เอเอฟซี ยู 14 เกิร์ล ริจินอล แชมเปียนชิพ 2014 ที่จัดขึ้น ณ ประเทศเวียดนาม
ในเดือนกันยายน พ.ศ. 2558 หนึ่งฤทัยได้ประกาศลาออกจากการเป็นหัวหน้าผู้ฝึกสอนฟุตบอลหญิงทีมชาติไทยหลังจากเกมที่พบกับ เวียดนามในศึกโอลิมปิกรอบคัดเลือก โดยไทยเป็นฝ่ายแพ้จึงทำให้ตกรอบคัดเลือกรอบสอง
ชีวิตส่วนตัว

ด้านอุปนิสัยส่วนตัว ครั้งหนึ่ง ทั้งศิลาวรรณ อินต๊ะมี, นภัทร สีเสริม และดวงนภา ศรีตะลา ต่างเคยเปิดเผยถึงโค้ชหนึ่งฤทัยผ่านสื่อว่า เป็นผู้ฝึกสอนที่ใจดี และไม่ค่อยดุ
หนึ่งฤทัย มีทีมฟุตบอลที่ชื่นชอบคือฟุตบอลทีมชาติสเปน และฟุตบอลทีมชาติบราซิล เนื่องด้วยมีรูปแบบการเล่นที่สวยงามรวมถึงการเคลื่อนไหวที่หลากหลาย นอกจากนี้เธอยังมีนักฟุตบอลในดวงใจคือ เลียวเนล เมสซี ซึ่งเป็นนักกีฬาฟุตบอลทีมชาติอาร์เจนตินา เนื่องด้วยแม้จะมีร่างกายค่อนข้างเล็ก แต่ก็มีทักษะและเทคนิคในการต่อสู้กับนักฟุตบอลที่มีร่างใหญ่ได้
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หนึ่งฤทัย สระทองเวียน
| ด ค กทีมชาติไทย – ฟุตบอลโลกหญิง 2019 |
| --- | --- | --- |
|  1 วราภรณ์  2 กาญจนาพร  3 ณัฐกานต์  4 ดวงนภา  5 อินทร์อร  6 พิกุล  7 ศิลาวรรณ  8 สุชาวดี  9 วารุณี  10 สุนิสา  11 สุดารัตน์  12 รัตติกาล  13 อรทัย  14 เสาวลักษ์  15 อรพินท์  16 ขวัญฤดี  17 ธนีกาญจน์  18 สุกัญญา  19 พิสมัย  20 วิลัยพร  21 กาญจนา  22 ทิฟฟานี่  23 พรพิรุณ  ผู้ฝึกสอน: หนึ่งฤทัย   |  1 วราภรณ์  2 กาญจนาพร  3 ณัฐกานต์  4 ดวงนภา  5 อินทร์อร  6 พิกุล  7 ศิลาวรรณ  8 สุชาวดี  9 วารุณี  10 สุนิสา  11 สุดารัตน์  12 รัตติกาล  13 อรทัย  14 เสาวลักษ์  15 อรพินท์  16 ขวัญฤดี  17 ธนีกาญจน์  18 สุกัญญา  19 พิสมัย  20 วิลัยพร  21 กาญจนา  22 ทิฟฟานี่  23 พรพิรุณ  ผู้ฝึกสอน: หนึ่งฤทัย   |  |
| ด ค กสโมสรฟุตบอลราชบุรี – ผู้จัดการทีม |
| --- | --- |
 สมชาย (2552–53)  ประพล (2553)  สมชาย (2553–56)  ปาเลนโก (2556)  ริการ์โด (2557)  โกเมซ (2557)  เฟร์เร (2558)  ปาเชตา (2559–60)  ซีเกอ (2561)  เดอซาแยร์ (2561)  ชับบี (2561)  มาร์เกซ โรกา (2561–62)  บอช (2562)  ซีโมเน (2562)  สมชายร (2562)  หนึ่งฤทัย (2562)  ชัยธัช (2563)  สมชายร (2563)  ยอกซิช (2563)  สมชาย (2563–64)  เศกสรรชปล. (2564)  สมชาย (2564–65)  ปึไรรา (2565)  โมโร (2565–66)  ดักกลาส (2566)  เปญญา (2566–67)  สุรพงษ์ (2567)  สมชาย (2567–)  (ร) = รักษาการ, (ชปล.) = เฉพาะการแข่งขันเอเอฟซีแชมเปียนส์ลีก
ผู้ตรวจการแผ่นดิน (ประเทศไทย)

| ประธานผู้ตรวจการแผ่นดินแห่งราชอาณาจักรไทย |
| --- | --- |
ตราสำนักงานผู้ตรวจการแผ่นดิน
ผู้ดำรงตำแหน่งคนปัจจุบัน นายสมศักดิ์ สุวรรณสุจริต ตั้งแต่ 25 พฤษภาคม พ.ศ. 2564   เป็นผู้ตรวจการแผ่นดินตั้งแต่ 18 พฤศจิกายน พ.ศ. 2561 - ปัจจุบัน)
ผู้แต่งตั้ง: พระมหากษัตริย์ไทย
วาระ: 7 ปี
ผู้ประเดิมตำแหน่ง: พิเชต สุนทรพิพิธ  
สถาปนา: พ.ศ. 2543
ผู้ตรวจการแผ่นดิน (อังกฤษ: Ombudsman) เป็นองค์กรตามรัฐธรรมนูญของราชอาณาจักรไทย จัดตั้งขึ้นเมื่อปี พ.ศ. 2542 ปัจจุบันมีผู้ตรวจการแผ่นดิน จำนวน 3 คน
ความหมายของผู้ตรวจการแผ่นดิน

คำว่า “Ombudsman” หรือ “ออมบุดสแมน” ในภาษาสวีดิช หมายถึง “ผู้แทน” หรือผู้ที่ได้รับมอบอำนาจในการตรวจการ หรือกระทำการต่าง ๆ ในประเทศอังกฤษเรียกว่า “Parliamentary Commissioner of Administration” เป็นบุคลากรหรือองค์กรทำหน้าที่ตรวจสอบการปฏิบัติงานของฝ่ายปกครอง สำหรับประเทศไทย “ผู้ตรวจการ” ดัดแปลงมาจากคำว่า “ผู้ตรวจราชการ” (Inspector) ซึ่งในวิชาบริหารถือว่าเป็นผู้ช่วยผู้บริหารชั้นสูงคอยตรวจแนะนำ (ไม่ใช่สืบสวนเพื่อเอาผิด) แล้วรายงานให้ผู้บังคับบัญชาพิจารณาสั่งการเอง ตำแหน่งผู้ตรวจการแผ่นดิน มีกำเนิดเริ่มต้นมาจากประเทศสวีเดน นับตั้งแต่ปี ค.ศ. 1809
ความหมายของผู้ตรวจการแผ่นดิน > ความเป็นมาของผู้ตรวจการแผ่นดินแห่งราชอาณาจักรไทย

ผู้ตรวจการแผ่นดินในประเทศไทยเริ่มมีการจัดตั้งครั้งแรกในปี พ.ศ. 2542 โดยใช้ชื่อว่า "ผู้ตรวจการแผ่นดินของรัฐสภา"
ต่อมารัฐธรรมนูญแห่งราชอาณาจักรไทย พุทธศักราช 2550 หมวด 11 ส่วนที่ 1 มาตรา 242 - 244 ประกอบบทเฉพาะกาลมาตรา 299 วรรคหนึ่ง กำหนดให้มี "ผู้ตรวจการแผ่นดิน" จำนวน 3 คน และให้ "ผู้ตรวจการแผ่นดินของรัฐสภา" ซึ่งดำรงตำแหน่งอยู่ในวันที่ประกาศใช้รัฐธรรมนูญนี้ (24 สิงหาคม พ.ศ. 2550) ดำรงตำแหน่งเป็น "ผู้ตรวจการแผ่นดิน"
ผู้ตรวจการแผ่นดิน (เดิมเรียกว่า ผู้ตรวจการแผ่นดินของรัฐสภา) คือ บุคคลที่พระมหากษัตริย์ทรงแต่งตั้งตามคำแนะนำของวุฒิสภาจากผู้ซึ่งเป็นที่ยอมรับนับถือของประชาชน มีความรอบรู้และมีประสบการณ์ในการบริหารราชการแผ่นดิน วิสาหกิจ หรือกิจกรรมอันเป็นประโยชน์ร่วมกันของสาธารณะ และมีความซื่อสัตย์สุจริตเป็นที่ประจักษ์
ผู้ตรวจการแผ่นดินมีจำนวนสามคนซึ่งพระมหากษัตริย์ทรงแต่งตั้งตามคำแนะนำของวุฒิสภา จากผู้ซึ่งได้รับการสรรหาโดยคณะกรรมการสรรหาผู้ซึ่งได้รับการสรรหาต้องเป็นผู้มีความซื่อสัตย์สุจริตเป็นที่ประจักษ์ และมีความรู้ ความเชี่ยวชาญและประสบการณ์เกี่ยวกับการบริหารราชการแผ่นดินไม่ต่ำกว่าอธิบดีหรือหัวหน้าส่วนราชการที่เทียบเท่าหรือหัวหน้าหน่วยงานของรัฐที่เทียบได้ไม่ต่ำกว่ากรมตามที่คณะกรรมการสรรหาประกาศกำหนด โดยต้องดำรงตำแหน่งดังกล่าวเป็นเวลาไม่น้อยกว่า 5 ปี จำนวน 2 คน และเป็นผู้มีประสบการณ์ในการดำเนินกิจการอันเป็นสาธารณะมาแล้วไม่น้อยกว่า 20 ปี จำนวน 1 คน
ผู้ตรวจการแผ่นดินมีวาระการดำรงตำแหน่ง 7 ปีนับแต่วันที่พระมหากษัตริย์ทรงแต่งตั้ง และให้ดำรงตำแหน่งได้เพียงวาระเดียว
รายนามผู้ตรวจการแผ่นดิน > ดำรงตำแหน่งผู้ตรวจการแผ่นดินในปัจจุบัน

นายสมศักดิ์ สุวรรณสุจริต (ประธานผู้ตรวจการแผ่นดิน 25 พฤษภาคม พ.ศ. 2564 - ปัจจุบัน) (เป็นผู้ตรวจการแผ่นดิน ตั้งแต่วันที่ 18 พฤศจิกายน พ.ศ. 2561)
นายอิสสรีย์ หรรษาจรูญโรจน์ (ผู้ตรวจการแผ่นดิน ตั้งแต่วันที่ 25 พฤษภาคม พ.ศ. 2564 - ปัจจุบัน)
นายทรงศัก  สายเชื้อ (ผู้ตรวจการแผ่นดิน ตั้งแต่วันที่ 8 พฤศจิกายน 2564 - ปัจจุบัน)
รายนามผู้ตรวจการแผ่นดิน > อดีตผู้ตรวจการแผ่นดิน

นายพิเชต สุนทรพิพิธ (1 เมษายน พ.ศ. 2543 -23 ธันวาคม พ.ศ. 2546)
นายพูลทรัพย์ ปิยะอนันต์ (28 มิถุนายน พ.ศ. 2545 - 12 ตุลาคม พ.ศ. 2551)
พลเอกธีรเดช มีเพียร (24 ธันวาคม พ.ศ. 2546 - 21 มีนาคม - พ.ศ. 2552) ดำรงตำแหน่งประธานฯ พ.ศ. 2550 - พ.ศ. 2552
นายปราโมทย์ โชติมงคล (13 สิงหาคม พ.ศ. 2548 - พ.ศ. 2554) ดำรงตำแหน่งประธานฯ พ.ศ. 2553 - พ.ศ. 2554
นางผาณิต นิติทัณฑ์ประภาศ(13 ตุลาคม พ.ศ. 2551 - 26 มกราคม พ.ศ. 2556) ดำรงตำแหน่งประธานฯ 26 ตุลาคม พ.ศ. 2554 - 26 มกราคม พ.ศ. 2556
นายประวิช รัตนเพียร (26 ตุลาคม พ.ศ. 2554 - 24 กันยายน พ.ศ. 2556)
ศาสตราจารย์พิเศษ พรเพชร วิชิตชลชัย (8 ธันวาคม พ.ศ. 2556 - 31 สิงหาคม พ.ศ. 2557)
ศาสตราจารย์ ดร.ศรีราชา วงศารยางกูร (5 เมษายน พ.ศ. 2553 - 18 กันยายน พ.ศ. 2559) ดำรงตำแหน่งประธานฯ 24 มีนาคม พ.ศ. 2558 - 18 กันยายน พ.ศ. 2559)
นายบูรณ์ ฐาปนดุลย์ (24 มีนาคม พ.ศ. 2558 – 27 พฤษภาคม 2563)
พลเอกวิทวัส รชตะนันทน์ ผู้ตรวจการแผ่นดิน (18 พฤศจิกายน พ.ศ. 2557 - 24 พฤษภาคม พ.ศ. 2564) เคยเป็นรักษาการประธานผู้ตรวจการแผ่นดิน (18 กันยายน พ.ศ. 2559 - 18 พฤศจิกายน พ.ศ. 2561)  และประธานผู้ตรวจการแผ่นดิน(18 พฤศจิกายน พ.ศ. 2561-24 พฤษภาคม พ.ศ. 2564)
วิทยาลัยราชสุดา มหาวิทยาลัยมหิดล

| --- | --- |
Ratchasuda College, Mahidol University

ชื่อย่อ: RS
สถาปนา: 28 พฤษภาคม พ.ศ. 2534; 33 ปีก่อน (2534-05-28) วันที่ก่อตั้ง 25 มีนาคม พ.ศ. 2536; 31 ปีก่อน (2536-03-25) สถาปนา 
ผู้สถาปนา: สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
สังกัดการศึกษา: มหาวิทยาลัยมหิดล
คณบดี: ชัชชัย คุณาวิศรุต รักษาการ
ที่อยู่: 111 หมู่ 6 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170
สี:    สีชมพู - สีม่วง
เว็บไซต์: www.rs.mahidol.ac.th
วิทยาลัยราชสุดา มหาวิทยาลัยมหิดล เป็นสถาบันอุดมศึกษาสำหรับผู้พิการ ตั้งอยู่ภายในบริเวณมหาวิทยาลัยมหิดล ตำบลศาลายา อำเภอพุทธมณฑล จังหวัดนครปฐม โดยพระมหากรุณาธิคุณ ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ประวัติ

ในปี พ.ศ. 2534 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานแนวพระราชดำริแก่มหาวิทยาลัยมหิดลเกี่ยวกับการจัดตั้งสถาบันการศึกษาระดับอุดมศึกษาในการพัฒนาศักยภาพความพร้อมทางการศึกษาโอกาสในด้านการประกอบอาชีพตลอดจนคุณภาพชีวิตของคนพิการ
28 พฤษภาคม พ.ศ. 2534 ทรงพระกรุณาโปรดเกล้าฯ จัดตั้งมูลนิธิราชสุดาขึ้น โดยได้พระราชทานพระราชานุญาตให้ใช้สร้อยพระนามาภิไธย "ราชสุดา" เป็นมงคลนามพระราชทาน ซึ่งตรงกับวันวิสาขบูชา  อันเป็นมงคลนามสำหรับชื่อวิทยาลัยและมูลนิธิวิทยาลัยราชสุดา จึงถือเอาวันอังคารที่ 28 พฤษภาคม พ.ศ. 2534 เป็นฤกษ์กำเนิดของวิทยาลัย
ต่อมาวันที่ 19 สิงหาคม พ.ศ. 2535 สภามหาวิทยาลัยมหิดลได้ให้ความเห็นชอบในการจัดตั้งวิทยาลัยราชสุดา  และในวันที่ 19 มกราคม พ.ศ. 2536 คณะรัฐมนตรีมีมติอนุมัติให้จัดตั้ง วิทยาลัยราชสุดา
วันที่ 25 มีนาคม พ.ศ. 2536 มีประกาศพระราชกฤษฎีกาจัดตั้ง วิทยาลัยราชสุดา มหาวิทยาลัยมหิดล
1 มิถุนายน พ.ศ. 2566 มีประกาศมหาวิทยาลัยมหิดล ให้ยุบวิทยาลัยราชสุดา  และจัดตั้ง "สถาบันราชสุดา” (Ratchasuda Institute) สังกัดคณะแพทยศาสตร์โรงพยาบาลรามาธิบดี โดยมีฐานะเทียบเท่าภาควิชา
ทำเนียบคณบดี

|  วิทยาลัยราชสุดา มหาวิทยาลัยมหิดล> รายนามคณบดี |  วิทยาลัยราชสุดา มหาวิทยาลัยมหิดล> วาระการดำรงตำแหน่ง |  วิทยาลัยราชสุดา มหาวิทยาลัยมหิดล>  |
| --- | --- | --- |
| 1. ศาสตราจารย์เกียรติคุณ นพ.พูนพิศ อมาตยกุล | 26 กันยายน พ.ศ. 2536 - 25 กันยายน พ.ศ. 2540 |  |
| 2. รองศาสตราจารย์ ดร.ฉลอง บุญญานันต์ | 26 กันยายน พ.ศ. 2540 - 30 กันยายน พ.ศ. 2541 |  |
| 3. ดร. จิตประภา ศรีอ่อน | 1 ตุลาคม พ.ศ. 2541 - 30 กันยายน พ.ศ. 2549 |  |
| 4. ดร.สุมาลี ดีจงกิจ | 1 ตุลาคม พ.ศ. 2549 - 15 ธันวาคม พ.ศ. 2550 |  |
| 5. ผู้ช่วยศาสตราจารย์ ดร. พิมพา ขจรธรรม | 24 เมษายน พ.ศ. 2551 - 23 เมษายน พ.ศ. 2555 |  |
| 6. รองศาสตราจารย์ ดร. ทวี เชื้อสุวรรณทวี | 17 พฤษภาคม พ.ศ. 2555 -  16 พฤษภาคม พ.ศ. 2559  |  |
| 7. ผู้ช่วยศาสตราจารย์ ดร.พิมพา ขจรธรรม | 19 พฤษภาคม พ.ศ. 2559 -  31 กันยายน พ.ศ. 2560  |  |
| 8. ผู้ช่วยศาสตราจารย์ ดร.เอื้อมพร มัชฌิมวงศ์ รักษาการ | 1 ตุลาคม พ.ศ. 2560 -  31 มีนาคม พ.ศ. 2561 |  |
| 9. รองศาสตราจารย์ ดร.นภเรณู สัจจรักษ์ ธีระฐิติ รักษาการ | 1 เมษายน พ.ศ. 2561 -  31 พฤษภาคม พ.ศ. 2561 |  |
| 10. แพทย์หญิง วัชรา รั้วไพบูลย์ | 1 มิถุนายน พ.ศ. 2561 -  31 พฤษภาคม พ.ศ. 2565 |  |
| 11. ผู้ช่วยศาสตราจารย์ ร.ท. ทพ.ชัชชัย คุณาวิศรุต รักษาการ | 1 มิถุนายน พ.ศ. 2565 -  ปัจจุบัน |  |
หลักสูตร > ระดับปริญญาตรี

หลักสูตรศิลปศาสตรบัณฑิต สาขาวิชาหูหนวกศึกษา (หลักสูตร 4 ปี)
หลักสูตร > ระดับปริญญาโท

หลักสูตรศิลปศาสตรมหาบัณฑิต สาขาวิชาวิทยาการฟื้นฟูสมรรถภาพคนพิการ (ภาคปกติและภาคพิเศษ)
หลักสูตรศึกษาศาสตรมหาบัณฑิต สาขาวิชาการศึกษาสำหรับบุคคลที่มีความต้องการพิเศษ (หลักสูตรภาคพิเศษ)
หลักสูตร > ระดับปริญญาเอก

หลักสูตรปรัชญาดุษฎีบัณฑิต สาขาวิชาการพัฒนาคุณภาพชีวิตคนพิการ (หลักสูตรภาคพิเศษ)
ที่ตั้ง

วิทยาลัยราชสุดา ตั้งอยู่ในเขตที่ดินมหาวิทยาลัยมหิดล ศาลายามีเนื้อที่ประมาณ 30 ไร่ บนถนนปิ่นเกล้า-นครชัยศรี ต.ศาลายา อ.พุทธมณฑล จ.นครปฐม ปัจจุบัน วิทยาลัยราชสุดาได้เปิดดำเนินการ ปฏิบัติงาน และจัดการเรียนการสอน 5 หลัง เปิดดำเนินการใช้แล้ว 4 หลัง ในอาคารอำนวยการและอาคารหอพัก 3 หลัง
แหล่งข้อมูลอื่น

เว็บไซต์วิทยาลัยราชสุดา
แผนที่และภาพถ่ายทางอากาศของ วิทยาลัยราชสุดา มหาวิทยาลัยมหิดล
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°47′14″N 100°19′30″E﻿ / ﻿13.787330°N 100.324958°E﻿ / 13.787330; 100.324958
| ด ค กมหาวิทยาลัยมหิดล |
| --- | --- | --- |
| คณะ |  กายภาพบำบัด  ทันตแพทยศาสตร์  เทคนิคการแพทย์  เทคโนโลยีสารสนเทศและการสื่อสาร  พยาบาลศาสตร์  แพทยศาสตร์รามาธิบดี  แพทยศาสตร์ศิริราช  เภสัชศาสตร์  วิทยาศาสตร์  ศิลปศาสตร์  วิศวกรรมศาสตร์  เวชศาสตร์เขตร้อน  สังคมศาสตร์และมนุษยศาสตร์  สัตวแพทยศาสตร์  สาธารณสุขศาสตร์  สิ่งแวดล้อมและทรัพยากรศาสตร์  บัณฑิตวิทยาลัย  |  |
| วิทยาลัย |  วิทยาลัยการจัดการ  วิทยาลัยวิทยาศาสตร์และเทคโนโลยีการกีฬา  วิทยาลัยนานาชาติ  วิทยาลัยศาสนศึกษา  วิทยาลัยราชสุดา  วิทยาลัยดุริยางคศิลป์  |  |
| สถาบัน |  สถาบันนวัตกรรมการเรียนรู้  สถาบันพัฒนาสุขภาพอาเซียน  สถาบันวิจัยประชากรและสังคม  สถาบันวิจัยภาษาและวัฒนธรรมเอเชีย  สถาบันโภชนาการ  สถาบันชีววิทยาศาสตร์โมเลกุล  สถาบันแห่งชาติเพื่อการพัฒนาเด็กและครอบครัว  สถาบันบริหารจัดการเทคโนโลยีและนวัตกรรม  |  |
| วิทยาเขต |  กาญจนบุรี  นครสวรรค์  อำนาจเจริญ  |  |
| หน่วยงานอื่น |  โรงเรียนสาธิตนานาชาติ  โรงพยาบาลศิริราช  โรงพยาบาลศิริราช ปิยมหาราชการุณย์  โรงพยาบาลรามาธิบดี  สถาบันการแพทย์จักรีนฤบดินทร์  โรงพยาบาลเวชศาสตร์เขตร้อน  สถาบันสุขภาพเด็กแห่งมหาราชินี  ศูนย์การแพทย์กาญจนาภิเษก  ศูนย์การแพทย์มหิดลบำรุงรักษ์ นครสวรรค์  โรงพยาบาลทันตกรรม  โรงพยาบาลทันตกรรมมหาจักรีสิรินธร  โรงพยาบาลสัตว์ประศุอาทร  โรงพยาบาลปศุสัตว์และสัตว์ป่า ปศุปาลัน  โรงแรมศาลายาพาวิลเลียน  อุทยานธรรมชาติวิทยาสิรีรุกขชาติ  |  |
| สถาบันสมทบ |  ราชวิทยาลัยจุฬาภรณ์  วิทยาลัยแพทยศาสตร์พระมงกุฎเกล้า  วิทยาลัยพยาบาลกองทัพบก  วิทยาลัยพยาบาลกองทัพเรือ  วิทยาลัยพยาบาลทหารอากาศ  |  |
| สถาบันสมทบในอดีต |  วิทยาลัยแพทยศาสตร์กรุงเทพมหานครและวชิรพยาบาล  วิทยาลัยพยาบาลเกื้อการุณย์  วิทยาลัยพยาบาลบรมราชชนนี สถาบันพระบรมราชชนก วิทยาเขตกรุงเทพ  จักรีรัช  ชัยนาท  พระพุทธบาท  ราชบุรี  สระบุรี  สุพรรณบุรี  ชลบุรี  วิทยาลัยพยาบาลพระจอมเกล้า สถาบันพระบรมราชชนก  โครงการผลิตแพทย์เพิ่มเพื่อชาวชนบท  |  |
| อื่น ๆ |  ประวัติ  บุคคลจากมหาวิทยาลัยมหิดล  วันมหิดล  รางวัลสมเด็จเจ้าฟ้ามหิดล  ทุนมหิดลวิทยาจารย์  การจัดอันดับ  |  |
 หมวดหมู่  โครงการ  สถานีย่อย 
วิทยาลัยราชสุดา มหาวิทยาลัยมหิดล